Klokken 15.46 kunne Søværnets Operative Kommando afblæse den redningsaktion, der blev sat igang, da man omkring klokken 15 fik besked om at en kajak drev på havet ud for Sæby. Den 32-årige mandlige roer havde selv reddet sig i land, efter at være kæntret. Han havde været i vandet i to timer, inden han kom i land, og stabsvagten ved SOK oplyser til TV2/Nord, at manden var noget forkommen og afkølet, da han kommer i land. - Han kan takke sin påklædning for at det gik så godt, som det gjorde. Hvis ikke han havde haft neoprendragt og redningsvest på, kunne det være gået meget værre. Vandet er jo kun 11-12 grader varmt, siger stabsvagten til TV2/Nord. Den helikopter der deltog i eftersøgningen efter manden landende, efter man havde fået meldingen om at han var kommet i land på stranden ved Sæby, på stranden, hvor manden kom ombord og blev fløjet til sygehuset til observation. Tre redningsstationer og en helikopter deltog i eftersøgningen.

Referat:
Neoprendragt og redningsvest reddede mands liv, efter kæntring ud for sæby.